In niit hau roet uuꞌ goes et raan ee ninin. Biasa sin naah in fuan.. Suur Akninuꞌ natuin uab rabit Indonesia nak ‘pohon ara’. Mes Suur Akninuꞌ uab Yunani nruru nꞌain hau roet uuꞌ goes reꞌ in fuan ee natiꞌ te sin naahn ee. Anbi pah Indonesia pasaꞌ neon-saet, atoniꞌ ka bisa naah fa ‘pohon ara’ in fuan. In noon ee msaꞌ humaꞌ tetaꞌ. Onaim ‘pohon ara’ anbi Suur Akninuꞌ ka humaꞌ meseꞌ fa nok ‘pohon ara’ anbi Pah Metoꞌ. Onaim Naiꞌ Yesus anhaumaak hau roet naan he nkius niit, kar-karu in nafua, aiꞌ kaah. Mes oras In ntea hau roet naan in uun ii te, In ka niit fa saaꞌ-saaꞌ, natuin hau naan in oors ee ka ntea fa feꞌ he nafua. In feꞌ he nanoo.
